PATVIRTINTA

 Dailės mokyklos direktoriaus

 2021 m. sausio 29 d. įsakymu Nr. V-1-07

**KĖDAINIŲ DAILĖS MOKYKLOS** **2021 METŲ VEIKLOS PLANAS**

**I SKYRIUS**

**BENDROSIOS NUOSTATOS**

Dailės mokyklos 2021 m. veiklos planas parengtas vadovaujantis LR švietimo įstatymu, Valstybine švietimo 2013–2022 metų strategija, Neformaliojo vaikų švietimo koncepcija, Dailės mokyklos 2018−2022 m. strateginiu planu, 2020 m. veiklos programa, 2020−2021 m. m. ugdymo planu ir kitais norminiais dokumentais.

Kėdainių dailės mokykla yra neformaliojo ugdymo įstaiga, teikianti galimybę rajono vaikams, jaunimui ir suaugusiems lavinti dailės įgūdžius ir gebėjimus, savo veikla prisidedanti prie Kėdainių rajono ir Lietuvos kultūros ir dailės tradicijų puoselėjimo. Dailės mokykla vykdo formalųjį švietimą papildančio ugdymo (pradinio ir pagrindinio) programas ir neformaliojo švietimo (ankstyvojo, dailės dalykų, suaugusiųjų dailės ugdymo) programas. Dailės mokykloje dėstomi šie mokomieji dalykai: piešimas, tapyba, keramika, kompozicija, grafinis dizainas, dailėtyra, tekstilė, oda, kompiuterinė grafika. Mokymo formos: teorinės ir praktinės mokomosios pamokos, vasaros praktikos (plenerai), projektai, edukacinės programos, dalyvavimas konkursuose, parodose, ekskursijose.

Mokykloje dirba 10 mokytojų (be vadovų). Iš jų 3 mokytojai metodininkai, 4 vyresnieji mokytojai, 3 mokytojai. 1 mokytoja dirba antraeilėse pareigose. Direktorė ir pavaduotoja ugdymui turi dailės mokytojo metodininko kvalifikacinę kategoriją. Visi mokytojai yra įgiję aukštąjį pedagoginį išsilavinimą. Pedagogų amžiaus vidurkis – 47,1 metai.

Dailės mokykloje mokosi mokiniai iš Kėdainių miesto ir rajono mokyklų. 2020 m. rugsėjo 1 d. mokinių mokosi 395 (lyginant su 2019 m. rugsėjo 1 d. sumažėjo 4 %). 1 paveikslėlyje pavaizduotas mokinių skaičius pagal ugdymo programas leidžia teigti, kad 2020 m. rugsėjo 1 d. mokinių skaičius padidėjo FŠPU pagrindinio ugdymo ir NŠ dailės dalykų programose, tačiau sumažėjo 4 % NŠ ankstyvojo dailės ugdymo, 5 % FŠPU pradinio ugdymo ir 2,5 % NŠ suaugusiųjų ugdymo programose.

***1 pav. Mokinių skaičiaus pokytis pagal ugdymo programas***

2020 m. daugiausiai mokinių dailės mokykloje mokėsi iš ,,Ryto“, J. Paukštelio ir LSU ,,Aušros“ progimnazijų, lopšelio-darželio ,,Pasaka“, ,,Laimingi vaikai“ ir Šėtos SUC. Mokinių skaičius pateiktas 2 pav.

***2 pav. Mokinių skaičius pagal mokyklas 2020−2021 m. m. rugsėjo 1 d.***

 Nuo 2020 m. rugsėjo mėn. ikimokyklinio ugdymo įstaigose ugdomi 114 mokinių: ,,Pasakoje“ – 41, ,,Purienoje“ – 9, Josvainių socialiniame ir ugdymo centre toliau vykdoma ankstyvojo ugdymo programa – mokomi 7 vaikai, Šėtos socialiniame ugdymo centre – 19. Tęsiame bendradarbiavimą su darželiu ,,Laimingi vaikai“ ir suformavome dvi ankstyvojo ugdymo grupes – 19 mokinių. Nuo 2020 m. lapkričio 9 d. karantino laikotarpiu ankstyvasis ir suaugusiųjų ugdymas Dailės mokyklos direktoriaus įsakymu sustabdytas.

3 pav. pateikiame ugdytinių skaičiaus palyginimą pagal ugdymo įstaigas 2019 ir 2020 m. rugsėjo 1 d.

***3 pav. Mokinių skaičius pagal mokyklas 2019 ir 2020 m. rugsėjo 1 d.***

Dailės mokykla kasmet išleidžia nemažai absolventų. 2020 m. mokyklą baigė 19 mokinių (vienas mokinys nesigynė diplominio darbo, nukelta į 2021 m.), 2020−2021 m. m. baigiamosiose klasėse mokosi 29 mokiniai (4 pav.).

***4 pav. Dailės mokyklos mokinių ir absolventų skaičius***

5 pav. matome mokinių skaičiaus pokytį per 4 metus. Džiugu, kad 2020–2021 m. m. mokinių skaičius padidėjo FŠPU pagrindinio dailės ugdymo ir suaugusiųjų dailės ugdymo programose. Nuo 2018 m. rugsėjo 1 d. sustabdėme tikslinio ugdymo programos vykdymą ir vykdome neformaliojo vaikų švietimo keramikos, akademinio piešimo, dailės raiškos, tapybos ir kompiuterinės grafikos programas.

***5 pav. Mokinių skaičiaus pokytis pagal ugdymo programas***

Dailės mokykla įsikūrusi rekonstruotoje 17 a. pab. žydų vasarinėje sinagogoje. Mokykloje yra piešimo ir tapybos klasės, trys pradinio ugdymo mokiniams skirtos klasės, dailėtyros, tekstilės, keramikos, dizaino kabinetai. Mokykla aprūpinta veiklai reikalingu inventoriumi, mokymo ir techninėmis priemonėmis.

Kėdainių dailės mokyklos 2021 metų veiklos planą rengė mokyklos direktoriaus 2020 m. gruodžio 31 d. įsakymu Nr. V-1-54 sudaryta darbo grupė.

**II SKYRIUS**

 **KĖDAINIŲ DAILĖS MOKYKLOS 2020 METŲ VEIKLOS IR UGDYMO ANALIZĖ**

Įgyvendinant 2020 m. mokyklos veiklos programą buvo iškelti tikslai: p**lėtoti neformaliojo dailės ugdymo programas ir efektyvinti ugdymo procesą; puoselėti kūrybiškumą ir bendražmogiškas vertybes; kurti patrauklią mokyklos aplinką.** Iškeltiems tikslams įgyvendinti buvo sudarytas veiklos planas, kuriame numatytos konkrečios priemonės, atsakingi vykdytojai, terminai, analizuoti metinės veiklos sėkmės kriterijai.

Įgyvendinant mokinių poreikius ir gebėjimus atitinkantį ugdymo turinį, vykdytos dailės ugdymo programos, pritaikytos ugdytinių poreikiams:

* Pradinio dailės formalųjį švietimą papildančio ugdymo programa, kodas 110200123;
* Pagrindinio dailės formalųjį švietimą papildančio ugdymo programa, kodas 110200124;
* Ankstyvojo dailės ugdymo programa, kodas 120200278;
* Suaugusiųjų dailės (piešimo-tapybos) ugdymo programa, kodas 221000099;
* Suaugusiųjų dailės (keramikos) ugdymo programa, kodas 221000100;
* Suaugusiųjų dailės (odos) ugdymo programa, kodas 221000311;
* Neformaliojo vaikų švietimo (kompiuterinė grafika) programa, kodas 120200761;
* Neformaliojo vaikų švietimo (akademinis piešimas) programa, kodas 120200760;
* Neformaliojo vaikų švietimo (keramika) programa, kodas 120200803;
* Nuo rugsėjo 1 d. ‒ Neformaliojo vaikų švietimo (dailės raiška) programa, kodas 120200845; Neformaliojo vaikų švietimo (tapyba) programa, kodas 120200844; pasiūlyta Suaugusiųjų dailės (tekstilės) ugdymo programa.

Siekiant išsiaiškinti individualius mokinių poreikius ir sudaryti sąlygas jų saviraiškai, atlikta FŠPU pagrindinio dailės ugdymo mokinių apklausa dėl baigiamojo darbo pasirinkimo ir vykdytos tarpinės diplominių darbų peržiūros, kad būtų galima užtikrinti sėkmingą baigiamojo darbo įgyvendinimą. Baigiamojo darbo pasirinkimas matomas 6 pav.

***6 pav. Baigiamojo darbo pasirinkimas 2019−2020 m. m.***

2020 m. ieškota įvairių ugdymo būdų ir formų, siekta sumažinti ugdymosi problemų turinčių mokinių skaičių. Mokytojai diskutavo apie įvairesnes darbo pamokoje formas, mokinių amžiaus tarpsnių ypatumus ir šiuolaikinio jaunimo informacijos priėmimo formas. Organizuotos netradicinės pamokas parodų salėse, muziejų erdvėse. Mokiniai pamokų metu susipažino su muziejų ir parodų ekspozicijomis, ugdoma meninė kultūra, skatinama teigiama mokymosi motyvacija.

Sausio 27 d. minėjome tarptautinę Holokausto aukų atminimo dieną, kuri šiemet siejama kartu su 75-osiomis Aušvico mirties stovyklos išvadavimo metinėmis. Siekdami pagerbti aukų atminimą, dalyvavome Pasaulio žydų kongreso inicijuotoje akcijoje ,,We remember“ ‒ ,,Mes prisimename“. Mokiniai uždegė žvakutes Senosios rinkos aikštėje prie paminklo, skirto holokausto aukoms atminti.

Vasario 13 d. mokykloje vyko renginys, skirtas Lietuvos valstybės atkūrimo dienai paminėti. Mokykloje svečiavosi Daugiakultūrio centro vadovė Audronė Pečiulytė, kuri įdomiai papasakojo istoriją ir dar kartą priminė šios dienos svarbą mums ir visai Lietuvai. Vasario 16 dienai skirtų atvirukų parodą surengė pradinio ugdymo II a ir II b klasių mokiniai kartu su mokytoja Eligija Vencloviene. Renginį organizavo Vida Burbulienė.

Vasario 25 d. dailės mokykloje vyko Užgavėnių šventė pradinio ugdymo mokiniams. Mokiniai gamino užgavėnių kaukes. Mokytojos Giedrė Nagreckienė, Eligija Venclovienė, Inga Čičinskė, Eugenija Eimontaitė-Jermolajevienė, Evelina Knezevičienė, persirengusios žaviomis čigonėmis, vaišino mokinius blynais. Mokiniai žiūrėjo Jūratės Leikaitės animacinį filmuką apie Užgavėnes, kuriame labai aiškiai, gražiai ir įdomiai pasakojama šios šventės reikšmė ir tradicijos.

Birželio mėn. suaugusiųjų ugdymo mokiniai kartu su mokytoja Irina dalyvavo tapybos plenere Dotnuvoje.

Rugsėjo mėn. mokytojos Jovita Buinevičienė ir Asta Fedaravičiūtė Jasiūnė dailėtyros ir tekstilės pamokas vedė Janinos Monkutės Marks muziejuje-galerijoje. Mokiniai susipažino su Tarptautine tekstilės meno paroda „Azija-Europa 4“.

Mokykloje kuriamos ir puoselėjamos tradicijos, organizuojami renginiai, kurie sutelkia bendruomenę, skatina pilietiškumą, draugiškumą, toleranciją. Renginys mokiniams ,,Naktis mokykloje“ vyko kovo 6 d., organizuotas pirmą kartą. Mokytojai sugalvojo kūrybiškų užduočių, mokiniai suorganizavo smagių žaidimų. Tamsiomis, tyliomis senamiesčio gatvelėmis skubėjome į buvusio vienuolyno pastate esantį Kėdainių krašto muziejų, kur mūsų laukė vaiduokliai ir ištraukos iš siaubo filmo. Sugrįžę valgėm picas, smagiai plepėjome su draugais, turėjome fotosesiją, šokius, rytinę mankštą. Miegoti nebuvo kada! Renginys pavyko, patiko ne tik mokiniams, bet ir mokytojams, tikimės, kad taps tradiciniu.

Rugsėjo 5 d. mūsų mylimas miestas Kėdainiai šventė savo gimtadienį. Ta proga vyko gausybė renginių. Blusų turguje dalyvavome ir mes, Kėdainių dailės mokykla, pristatėme mokinių sukurtus keramikos darbus.

Baigiamųjų darbų gynimas ir Neformaliojo vaikų švietimo pažymėjimų įteikimo šventė absolventams dėl pandemijos buvo nukelti į vasaros pabaigą – vyko rugpjūčio 25 ir 27 dienomis. 2020 m. neorganizavome ir kito tradicinio mūsų renginio - Tarptautinės vaikų gynimo dienos, kurio metu teikiami mokslo metų baigimo pažymėjimai, padėkos puikiai ir gerai besimokiusiems mokiniams, diplomai konkursų nugalėtojams ir dalyviams. Rugsėjo 1-osios šventė taip pat buvo netradicinė – organizavome susitikimus su mokiniais ir jų tėveliais ribodami dalyvių skaičių. Metų pabaigoje nesubūrėme mokinių ir mokytojų kolektyviniam kūrybiniam procesui puošiant mokyklą Kalėdoms (dėl karantino ribojimų). Tradicija tapęs renginys, kurio metu pradinio ir pagrindinio ugdymo mokiniai su klasių vadovais kuria grupinius ir individualius kūrybinius darbus Kalėdų tema, puošia mokyklą, rengia parodą – liko neįgyvendintas.

2020 m. siekta kryptingai tobulinti kvalifikaciją ir gerosios darbo patirties sklaidą. Mokytojai ir mokyklos darbuotojai dalyvavo įvairiuose seminaruose, mokymuose, konferencijose, paskaitose. Įgytos žinios pagerino ugdymo procesą, mokytojų ir darbuotojų profesines kompetencijas ir bendravimo kultūrą. Vykdyta gerosios darbo patirties sklaida metodinėje grupėje.

Sausio 28 d. vyriausioji buhalterė Rima Valienė dalyvavo seminare ,,Biudžetinių įstaigų darbo apmokėjimo tolimesnis pertvarkymas, pokyčiai nuo 2020-01-01“;

Vasario 3 d. mokyklos direktorė Vida Burbulienė dalyvavo paskaitoje švietimo įstaigų vadovams „Mokyklos organizacinė kultūra ir mikroklimatas“, kuri vyko Kėdainiuose;

Vasario 3 d. mokyklos direktorė Vida Burbulienė ir direktoriaus pavaduotoja ugdymui Jovita Buinevičienė dalyvavo seminare Kėdainių rajono ugdymo įstaigų vadovams „Kaip reikšmingai pagerinti Kėdainio rajono mokyklų organizacinę kultūrą ir mikroklimatą, siekiant aukštos ugdymo kokybės?“.

Vasario 6 d. direktoriaus pavaduotojas ūkio ir bendriesiems reikalams Vilmantas Vilkevičius dalyvavo seminare ,,Viešųjų pirkimų naujovių taikymas 2020 m. praktinės rekomendacijos“.

Vasario 6 d. mokyklos raštvedė Adelaida Cvilikienė dalyvavo seminare ugdymo įstaigų raštvedžiams, vadovams, pageidaujantiems pedagogams „Personalo dokumentų valdymo pertvarka biudžetinėse įstaigose nuo 2020 m. sausio 1 d. ir aktualūs darbo teisės klausimai“.

Vasario 27 d. mokytojos Inga Čičinskė, Žaneta Vasilė ir direktoriaus pavaduotoja ugdymui Jovita Buinevičienė dalyvavo seminare mokyklų komandoms „Sisteminga kasdienė ir etapinė refleksija: kaip ją panaudoti kokybiškam grįžtamajam ryšiui?.

Vasario 28 d. mokytojos Giedrė Nagreckienė ir Evelina Knezevičienė dalyvavo seminare dailės mokytojams „Dailės terapijos metodas dailės pamokose. Asmenybės testas“.

Kovo 17 d. vyriausioji buhalterė Rima Valienė dalyvavo seminare ,,Turto apskaita pagal VSAFAS“.

Kovo 20 ir 25 d. direktoriaus pavaduotoja ugdymui Jovita Buinevičienė dalyvavo nuotolinio mokymo seminaruose pavaduotojams.

 Kovo 24 d. vyko virtualus Evaldo Karmazos seminaras **„Nuotolinis mokymas. Kaip išgyventi tėvams?“, kuriame dalyvavo** direktoriaus pavaduotoja ugdymui Jovita Buinevičienė ir mokytojai.

**Birželio 19 d. mokytoja Inga Čičinskė dalyvavo nuotolinėje konferencijoje ,,Tarpdalykinė integracija meniniame ugdyme. Nuotolinio mokymo atradimai“.**

Spalio 13 d. mokyklos direktorė Vida Burbulienė ir mokytojai Evelina Knezevičienė, Asta Fedaravičiūtė-Jasiūnė, Eugenija Eimontaitė-Jermolajevienė ir Gina Kauklienė dalyvavavo kvalifikacijos mokymuose ,,Vaikų renginių organizavimo tvarka ir dokumentai“, išduoti Vaikų renginių vadovų pažymėjimai.

Spalio 27 d. šiuolaikinio ir modernaus meno muziejaus MMo organizuotoje Mokytojo paso konferencijoje „Nuotolinio mokymosi realybė: ką mokytojams gali pasiūlyti muziejus?” dalyvavo visi mokyklos mokytojai ir vadovai.

Lapkričio 20 d. mokytoja Gina Kauklienė dalyvavo konferencijoje ,,Kūrybinės pamokų interpretacijos“ (Kretingos rajono švietimo centras).

Mokytojai Giedrė Nagreckienė, Evelina Knezevičienė, Jovita Buinevičienė, Inga Čičinskė, Asta Fedaravičiūtė-Jasiūnė, Irina Dima, Eligija Venclovienė ir Gina Kauklienė išklausė Specialiosios pedagogikos ir specialiosios psichologijos kursus.

Lapkričio 20 d. suplanuotas 4 mokytojų autorinis seminaras ,,Ankstyvojo dailės ugdymo aktualijos ir problemos“ neįvyko dėl karantino.

Mokyklos direktorė Vida Burbulienė visus metus aktyviai dalyvavo Lietuvos mokyklų dailės olimpiados komiteto darbe, gruodžio 4 d. dalyvavo 26-osios respublikos dailės olimpiados vertinimo komisijos darbe, o gruodžio 7 d. olimpiados laureatų apdovanojimuose (nuotoliniu būdu).

Mokyklos direktoriaus pavaduotoja ugdymui Jovita Buinevičienė dalyvavo 26-osios dailės olimpiados rajono etapo ir dailės brandos egzamino vertinimo komisijose.

Mokytojai ir mokyklos vadovai dalyvavo rajono ir respublikinių konkursų vertinimo komisijų darbe.

2020 m. turėjo atestuotis mokytoja Giedrė Nagreckienė, tačiau dėl pandemijos pavasarį ir mokytojos ilgalaikio nedarbingumo rudenį neįgijo neformaliojo švietimo (dailės) mokytojo metodininko kvalifikacinė kategorijos. Atestacijos data perkelta į 2021 m. II ketvirtį.

**Skatinta mokytojų individuali kūryba:**

Vasario mėn. Vilainių kultūros centre atidaryta mokyklos mokytojų kūrybinių darbų paroda, dalyvavo 7 mokytojai ir mokyklos vadovai.

Kovo 6 d. Kėdainių kultūros centre atidaryta rajono dailės mokytojų kūrybinių darbų paroda ,,Aš tau papasakosiu apie...“, kurioje savo kūrybą pristatė mokytojos Jovita Buinevičienė, Inga Čičinskė, Žaneta Vasilė, Asta Fedaravičiūtė-Jasiūnė, Giedrė Nagreckienė.

Jau tradicija tapusi mokytojų kūrybinių darbų paroda ,,Miniatiūra“ atidaryta spalio 2 d. Dailės mokyklos ,,Mini“ galerijoje. Parodoje dalyvavo 10 mokyklos mokytojų, mokyklos direktorė Vida Burbulienė, direktoriaus pavaduotoja ugdymui Jovita Buinevičienė.

Liepos mėn. mokytoja Giedrė Nagreckienė surengė keramikos darbų parodą Dotnuvos bendruomenės centre.

Mokytoja Asta Fedaravičiūtė-Jasiūnė aktyviai dalyvauja grupinėse tarptautinėse parodose: Asia-Europe 4 Dronninglund Kunstcentre, Danijoje (gegužės 26‒liepos 8), Asia-Europe 4, Janinos Monkutės-Marks muziejuje-galerijoje, Kėdainiuose (rugsėjo 11‒lapkričio 7), 2020 International Exhibition Korean Society for Color & Form , virtuali paroda. Lapkričio 10‒14 d. fizinė paroda Korėjoje.

Kryptingai lavinome mokinių kūrybiškumą ir kompetencijas, skatinome mokinių individualumą.

Vasario 5 d. Dailės mokykloje organizavome Lietuvos mokinių dailės olimpiados mokyklos etapą, dalyvavo 12 mokinių. 2020 metų tema - Lietuvos raudonoji knyga. Vasario 28 d. vyko 26 – osios Lietuvos dailės olimpiados Kėdainių rajono etapas. Dalyvavo 4 dailės mokyklos mokiniai. 8 klasių grupėje iškovota I ir II vietos: Aja Knezevičiūtė – I vieta (mokytoja Evelina Knezevičienė), Meda Snarskytė – II vieta (mokytoja Giedrė Nagreckienė). 9‒10 klasių grupėje – III vietą užėmė Gabrielė Budrytė (mokytoja Eugenija Eimontaitė Jermolajevienė), nominacija už originalų darbo temos atskleidimą skirta mokinei Darijai Justinavičiūtei (mokytoja Giedrė Nagreckienė). Aja Knezevičūtė atstovavo mūsų rajoną Respublikiniame dailės olimpiados etape, kuris vyko gruodžio 4 d. nuotoliniu būdu. Olimpiados laimėtojai pakviesti į nuotolinę apdovanojimo šventę, kuri vyko gruodžio 11 d. Zoom platformoje. Aja Knezevičiūtė apdovanota Lietuvos Respublikos švietimo, mokslo ir sporto ministerijos III laipsnio diplomu.

Sausio 29 d. mokyklos II aukšto edukacinėse erdvėse atidaryta Kėdainių dailės mokyklos mokinio Miko Šeliako (13 m.) tapybos darbų paroda.

**Rugsėjo 14 d. Kėdainių Mikalojaus Daukšos viešosios bibliotekos filiale ,,Liepa“ atidaryta mokytojos Irinos Dima ir Suaugusiųjų ugdymo mokinės Natalijos Donskoj tapybos darbų paroda.**

Spalio 10 d. Dotnuvos bendruomenės centre pristatyta Suaugusiųjų ugdymo narės Natalijos Donskoj tapyba, mokytoja Irina Dima.

Skatinome mokinius dalyvauti rajono, respublikos ir tarptautiniuose konkursuose:

* 2019 m. lapkričio mėn. Nacionaliniame mokinių meninės kūrybos darbų konkurse, skirtame UNESCO pasaulio paveldo Lietuvoje metams ,,Kelionė laiku – atgimusi Vilniaus istorija“ dalyvavo 8 pradinio ugdymo mokiniai, mokytoja Eugenija Eimontaitė-Jermolajevienė. Urtė Aukštikalnytė (9 m.) išrinkta laureate 7‒10 m. amžiaus grupėje. Deimanto Ūso (10 m.) darbas pateko tarp geriausių 60 parodos dalyvių. Paroda eksponuota Lietuvos nacionalinės UNESCO komisijos galerijoje 2020 m. rugsėjo mėn., kur ir vyko apdovanojimų ceremonija.
* Tarptautinis FAI piešinių konkursas ,,Skrydžio vakardiena ir rytojus“ dalyvavo 49 mokiniai, mokytojai Eugenija Eimontaitė-Jermolajevienė, Eligija Venclovienė, Inga Čičinskė ir Giedrė Nagreckienė. Nacionalinio turo laimėtojai Fausta Trakšelytė (7 m.), (mokytoja Giedrė Nagreckienė), Gabrielė Vyšniauskaitė (8 m.), Kotryna Pociūtė (7 m.), Airina Liberytė (10 m.) (mokytoja Eligija Venclovienė). Apdovanojimų renginys vyko kovo 7 d. Kėdainių Mikalojaus Daukšos viešojoje bibliotekoje. Faustos ir Gabrielės darbai išsiųsti tarptautinei vertinimo komisijai į Lozaną (Šveicarija).
* Respublikiniame kūrybinių darbų konkurse ,,Pravėriau vario vartelius dalyvavo 7 mokiniai, Mokytoja Evelina Knezevičienė. Mokinio Igno Šabūno (10 m.) darbas nominuotas už konkurso temos interpretaciją.
* Mokinių darbų konkursas, skirtas mokyklų bendruomenių metų grafiniam ženklui sukurti. Dalyvavo 4 mokiniai iš NVŠ kompiuterinės grafikos programos, mokytoja Eugenija Eimontaitė-Jermolajevienė. III vietą laimėjo Saulė Šilkaitytė (17 m.), apdovanojimų renginys vyko vasario 28 d. Lietuvos mokinių neformaliojo švietimo centre.
* Statulėlių konkurse ,,Jei Šv. Kazimieras gyventų mūsų laikais...“ dalyvavo 23 mokiniai, mokytojai Eligija Venclovienė, Giedrė Nagreckienė, Mindaugas Mažalis. Statulė;lės buvo eksponuojamos Vilniaus arkikatedros Šv. Vladislavo koplyčioje. Mokiniai Armandas Erminas (12 m.) ir Liepa Čekauskaitė (11 m.) laimėjo specialius prizus, buvo kviesti į apdovanojimų renginį kovo 7 d.
* Respublikiniame piešinių konkurse ,,Žygimanto Augusto ir Barboros Radvilaitės portretai“ organizavo Marijampolės meno mokykla. Dalyvavo 14 pradinio ir pagrindinio ugdymo mokinių, mokytojai Inga Čičinskė ir Irina Dima. Mokinė Karina Sirotavičiūtė laimėjo I vietą 7‒10 m. amžiaus grupėje (mokytoja Inga Čičinskė), Aja Knezevičiūtė (14 m.) laimėjo I vietą, Meda Snarskytė (14 m.) laimėjo II vietą 11‒14 m. amžiaus grupėje (mokytoja Irina Dima).
* Elektroninių atvirukų konkurse ,,Apkabink per atstumą“ dalyvavo 4 mokiniai iš NVŠ kompiuterinės grafikos programos, mokytoja Eugenija Eimontaitė-Jermolajevienė.
* Respublikiniame pradinių klasių mokinių kūrybinių darbų konkurse ,,Žydintis medis“ dalyvavo 38 mokiniai, mokytojai Evelina Knezevičienė, Inga Čičinskė, Eligija Venclovienė, Eugenija Eimontaitė-Jermolajevienė. 11 mokinių tapo laureatais, žr. gabių mokinių lentelę.
* Nacionaliniame mokinių meninės kūrybos darbų konkurse, skirtame Vilniaus Gaono ir Lietuvos žydų istorijos metams ,,Atrask žydų kultūrą: tradicijos, gyvensena ir simboliai“ dalyvavo 25 mokiniai, mokytojai Irina Dima, Eligija Venclovienė. Smiltė Račinskaitė (9 m.), Toma Banelytė (9 m.), Kostas Kvedaras (9 m.), Mėta Dirdaitė (10 m.) tapo laureatais 7‒10 m. amžiaus grupėje (mokytoja Eligija Venclovienė) , Austėja Miglė Jėckaitė (13 m.) laureatė 11‒14 m. amžiaus grupėje (mokytoja Irina Dima). Dar 8 mokinių darbai pateko į parodą, kuri eksponuota rugsėjo 15‒30 d. LR Seimo II rūmų parodų galerijoje. Lapkričio 17 d. nuotoliniu būdu vyko apdovanojimų ceremonija.
* Tarptautiniame mokinių ir jų mokytojų keramikos konkurse ,,Molinukas“, skirto tautodailės metams, dalyvavo 5 mokiniai, mokytojas Mindaugas Mažalis. Utenos kraštotyros muziejaus specialiais prizais apdovanoti Kėdainių dailės mokyklos mokinių Miko Šeliako (14 m.), Kamilės Dambrauskaitės (14 m.), Gabrielės Budrytės (17 m.), Austėjos Geidonaitės (17 m.), Emilijos Buinevičiūtės (14 m.) darbai nominacijoje ,,Už molinuko nuotaiką mokinių ir jų mokytojų keramikos darbų konkurse ,,Molinukas“.
* Nacionaliniame mokinių piešinių konkurse ,,Knygų namų šviesa“, skirtame Kėdainių rajono savivaldybės Mikalojaus Daukšos viešosios bibliotekos 100-mečiui dalyvavo 26 mokiniai, mokytojai Žaneta Vasilė, Eugenija Eimontaitė-Jermolajevienė, Evelina Knezevičienė, Gina Kauklienė. II amžiaus grupėje (11‒14 m.) laureatė Morta Nagreckaitė (11 m.) apdovanota Kėdainių Mikalojaus Daukšos viešosios bibliotekos prizu, mokytoja Evelina Knezevičienė.
* VIII tarptautiniame grafinės miniatiūros konkurse 2020 dalyvavo 18 mokinių, mokytojos Inga Čičinskė, Giedrė Nagreckienė. Paskatinamasis apdovanojimas skirtas Faustai Trakšelytei (8 m.) mokytoja Giedrė Nagreckienė A grupėje (8–12 metų).
* Kėdainių Šv. Juozapo parapijos šeimos centras, Vaikų dienos centras ir Kėdainių pedagoginė psichologinė tarnyba organizavo piešinių parodą-konkursą ,,Kėdainių miesto bažnyčios“. Konkurse dalyvavo 35 mokiniai ir mokytojai Irina Dima, Žaneta Vasilė, Evelina Knezevičienė, Gina Kauklienė, Inga Čičinskė, Eligija Venclovienė. Konkurso laimėtojai: 1‒4 klasių grupėje I vieta ‒ Smiltė Rašinskaitė ir Kostas Kvedaras (mokytoja Eligija Venclovienė), II vieta ‒ Juta Dirsytė (mokytoja Inga Čičinskė) ir Jūra Leikutė (mokytoja Eligija Venclovienė). 5‒8 klasių amžiaus grupėje II vieta ‒ Neila Kišonaitė (mokytoja Žaneta Vasilė), III vieta Ūla Nevieraitė(mokytoja Irina Dima). 9‒12 klasių amžiaus grupėje I vieta ‒Aistė Marcinkevičiūtė (mokytoja Irina Dima), II vieta ‒ Raminta Balčiuliūnaitė (mokytoja Žaneta Vasilė), III vieta ‒ Aistė Kaštaunaitė (mokytoja Evelina Knezevičienė). Nominacijos: Metų drąsa ‒Austėja Glinskaitė (mokytoja Eligija Venclovienė), Metų blyksnis ‒ Aleksas Pocius (mokytoja Irina Dima), Metų šviesa ‒ Pranciška Puidokaitė (mokytoja Eligija Venclovienė).

Kėdainių rajono savivaldybės gabių mokinių rėmimo fondui teikta apdovanoti 28 mokiniai, kurie 2019**–**2020 m. m. laimėjo respublikos ir tarptautiniuose konkursuose prizines vietas.

|  |  |  |  |  |
| --- | --- | --- | --- | --- |
| **Eil. Nr.** | **Konkurso****pavadinimas** | **Mokinio** **vardas, pavardė** | **Mokytojo vardas, pavardė;** **dėstomas dalykas** | **Laimėjimas**  |
| **Rajoninis etapas** | **Respublik. etapas** | **Tarptaut. etapas** |
|  | VII-asis tarptautinis grafinės miniatiūros konkursas | Simona Stašinskaitė,  | Inga Čičinskė, Grafinė kompozicija |  |  | **I vieta** **A grupė (8‒12 m.)**Individualus |
|  | VII-asis tarptautinis grafinės miniatiūros konkursas | Neila Kišonaitė,  | Inga Čičinskė, Grafinė kompozicija |  |  | **III vieta** **A grupė (8‒12 m.)**Individualus |
|  | Nacionalinis mokinių meninės kūrybos darbų konkursas, skirtas UNESCO pasaulio paveldo Lietuvoje matams ,,Kelionė laiku – atgimusi Vilniaus istorija“ | Urtė Aukštikalnytė, | Eugenija Eimontaitė-JermolajevienėPlastinė raiška |  | **Laureato diplomas (7‒10 m.)**Individualus |  |
|  | Tarptautinės Aeronautikos federacijos (FAI) piešinių konkursas ,,Skrydžio vakardiena ir rytojus“ | Fausta Trakšelytė, | Giedrė Nagreckienė,Plastinė raiška |  | **I kategorija (6‒9 m.)**Individualus | Išsiųsta tarptautinei vertinimo komisijai į Lozaną (Šveicarija) |
|  | Tarptautinės Aeronautikos federacijos (FAI) piešinių konkursas ,,Skrydžio vakardiena ir rytojus“ | Gabrielė Vyšniauskaitė, | Eligija Venclovienė,Plastinė raiška |  | **I kategorija (6‒9 m.)**Individualus | Išsiųsta tarptautinei vertinimo komisijai į Lozaną (Šveicarija) |
|  | Tarptautinės Aeronautikos federacijos (FAI) piešinių konkursas ,,Skrydžio vakardiena ir rytojus“ | Kotryna Pociūtė  | Eligija Venclovienė,Plastinė raiška |  | **Laureatas****I kategorija (6‒9 m.)**Individualus  |  |
|  | Tarptautinės Aeronautikos federacijos (FAI) piešinių konkursas ,,Skrydžio vakardiena ir rytojus“ | Airina Lyberytė, | Eligija Venclovienė,Plastinė raiška |  | **Laureatas****II kategorija (10‒13 m.)**Individualus  |  |
|  | 26-oji Lietuvos mokinių dailės olimpiada | Aja Knezevičiūtė, | Evelina Knezevičienė,Piešimas | **I vieta**Individualus | **Dalyvis** (nukelta dėl karantino į 2020-12-04) |  |
|  | Mokyklų bendruomenių metams skirtas grafinio ženklo kūrimo konkursas | Saulė Šilkaitytė, | Eugenija Eimontaitė-Jermolajevienė Kompiuterinė grafika |  | **III vieta****Individualus** |  |
|  | Respublikinis piešinių konkursas ,,Žygimanto Augusto ir Barboros Radvilaitės portretai“ | Aja Knezevičiūtė, | Irina Dima,Tapyba |  | **I vieta****11‒14 m. amžiaus grupėje**Individualus |  |
|  | Respublikinis piešinių konkursas ,,Žygimanto Augusto ir Barboros Radvilaitės portretai“ | Meda Snarskytė, | Irina Dima,Tapyba |  | **II vieta****11‒14 m. amžiaus grupėje**Individualus |  |
|  | Respublikinis piešinių konkursas ,,Žygimanto Augusto ir Barboros Radvilaitės portretai“ | Karina Sirotavičiūtė, | Inga Čičinskė,Plastinė raiška |  | **I vieta****7‒10 m. amžiaus grupėje**Individualus |  |
|  | Respublikinis pradinių klasių mokinių kūrybinių darbų konkursas ,,Žydintis medis“ | Kostas Kvedaras, | Eligija Venclovienė,Plastinė raiška |  | **I vieta (2-ų klasių amžiaus grupėje)****individualus** |  |
|  | Respublikinis pradinių klasių mokinių kūrybinių darbų konkursas ,,Žydintis medis“ | Toma Banelytė, | Eligija Venclovienė,Plastinė raiška |  | **II vieta (2-ų klasių amžiaus grupėje)****individualus** |  |
|  | Respublikinis pradinių klasių mokinių kūrybinių darbų konkursas ,,Žydintis medis“ | Smiltė Račinskaitė, | Eligija Venclovienė,Plastinė raiška |  | **III vieta (2-ų klasių amžiaus grupėje)**individualus |  |
|  | Respublikinis pradinių klasių mokinių kūrybinių darbų konkursas ,,Žydintis medis“ | Augustė Navickaitė, | Eugenija Eimontaitė-JermolajevienėPlastinė raiška |  | **II vieta (3-ių klasių amžiaus grupėje)**Individualus |  |
|  | Respublikinis pradinių klasių mokinių kūrybinių darbų konkursas ,,Žydintis medis“ | Mantė Kavaliauskaitė | Eugenija Eimontaitė-JermolajevienėPlastinė raiška |  | **II vieta (3-ių klasių amžiaus grupėje)**Individualus |  |
|  | Respublikinis pradinių klasių mokinių kūrybinių darbų konkursas ,,Žydintis medis“ | Judrė Mikolaitytė, | Inga Čičinskė,Plastinė raiška |  | **II vieta (3-ių klasių amžiaus grupėje)**Individualus |  |
|  | Respublikinis pradinių klasių mokinių kūrybinių darbų konkursas ,,Žydintis medis“ | Augustas Žukauskas, | Eugenija Eimontaitė-JermolajevienėPlastinė raiška |  | **III vieta (3-ių klasių amžiaus grupėje)**Individualus |  |
|  | Respublikinis pradinių klasių mokinių kūrybinių darbų konkursas ,,Žydintis medis“ | Viltė Liaugaudaitė, | Eugenija Eimontaitė-JermolajevienėPlastinė raiška |  | **III vieta (3-ių klasių amžiaus grupėje)**Individualus |  |
|  | Respublikinis pradinių klasių mokinių kūrybinių darbų konkursas ,,Žydintis medis“ | Deimantė Kasperavičiūtė | Evelina Knezevičienė,Spalvinė raiška |  | **I vieta (4-ų klasių amžiaus grupėje)**Individualus |  |
|  | Respublikinis pradinių klasių mokinių kūrybinių darbų konkursas ,,Žydintis medis“ | Aleksas Pocius, | Inga Čičinskė,Plastinė raiška |  | **III vieta (4-ų klasių amžiaus grupėje)**Individualus |  |
|  | Respublikinis pradinių klasių mokinių kūrybinių darbų konkursas ,,Žydintis medis“ | Kaja Žebelytė, | Inga Čičinskė,Plastinė raiška |  | **III vieta (4-ų klasių amžiaus grupėje)**Individualus |  |
|  | Nacionalinis mokinių meninės kūrybos darbų konkursas, skirtas Vilniaus Gaono ir Lietuvos žydų istorijos metams ,,Atrask žydų kultūrą: tradicijos, gyvensena ir simboliai“ | Smiltė Račinskaitė, | Eligija Venclovienė,Plastinė raiška |  | **Laureato diplomas****7‒10 m. amžiaus grupėje**Individualus |  |
|  | Nacionalinis mokinių meninės kūrybos darbų konkursas, skirtas Vilniaus Gaono ir Lietuvos žydų istorijos metams ,,Atrask žydų kultūrą: tradicijos, gyvensena ir simboliai“ | Toma Banelytė, | Eligija Venclovienė,Plastinė raiška |  | **Laureato diplomas****7‒10 m. amžiaus grupėje**Individualus |  |
|  | Nacionalinis mokinių meninės kūrybos darbų konkursas, skirtas Vilniaus Gaono ir Lietuvos žydų istorijos metams ,,Atrask žydų kultūrą: tradicijos, gyvensena ir simboliai“ | Kostas Kvedaras | Eligija Venclovienė,Plastinė raiška |  | **Laureato diplomas****7‒10 m. amžiaus grupėje**Individualus |  |
|  | Nacionalinis mokinių meninės kūrybos darbų konkursas, skirtas Vilniaus Gaono ir Lietuvos žydų istorijos metams ,,Atrask žydų kultūrą: tradicijos, gyvensena ir simboliai“ | Mėta Dirdaitė | Eligija Venclovienė,Plastinė raiška |  | **Laureato diplomas****7‒10 m. amžiaus grupėje**Individualus |  |
|  | Nacionalinis mokinių meninės kūrybos darbų konkursas, skirtas Vilniaus Gaono ir Lietuvos žydų istorijos metams ,,Atrask žydų kultūrą: tradicijos, gyvensena ir simboliai“ | Austėja Miglė Jėckaitė | Irina Dima,Tapyba |  | **Laureato diplomas****11‒14 m. amžiaus grupėje**Individualus |  |

Kėdainių rajono savivaldybės administracijos direktoriaus 2020 m. gruodžio 1 d. įsakymu Nr. AD-1-1486, piniginiai prizai skirti tik 16 mokyklos mokinių.

**2020 m. surengtos parodos mokyklos ,,Mini“ galerijoje:**

* Dailės mokyklos mokinių kūrybinių darbų paroda ,,Ledinės kalėdos iki 2020-01-17;
* Dailės mokyklos pagrindinio ugdymo mokinių I pusmečio tapybos ir kompozicijos darbų paroda, 2020-01-28;
* Šv. Kazimiero statulėlių paroda 2020-02-12;
* Kūrybinių dirbtuvių, vykusių Pagėgiuose 2019-08-19‒23, darbų paroda ,,Mažosios Lietuvos istorijos ženklai“ 2020-02-17‒21;
* Dailės mokyklos pradinio ugdymo mokinių I pusmečio darbų paroda, 2020-02-26;
* Kėdainių dailės mokyklos absolventų diplominių darbų paroda, 2020-08-25;
* Kėdainių dailės mokyklos mokytojų kūrybinių darbų paroda ,,Miniatiūra“, 2020-10-02.

**Parodos mokyklos edukacinėse erdvėse sėkmingai naudojamos bendruomenės informavimui apie ugdymo procesą:**

* Pradinio ugdymo II a ir II b klasių mokinių atvirukų paroda, skirta Vasario 16 dienai, 2020-02-12;
* Pagrindinio ugdymo III-ių klasių mokinių dailėtyros pamokoje sukurtų darbų paroda ,,Aš – renesanso žmogus“, mokytoja Jovita Buinevičienė, 2020 m. kovas–rugsėjis;
* Kėdainių rajono savivaldybės vaikų vasaros poilsio ir užimtumo programos ,,Kuriame ir žaidžiame“ veiklos pristatymo ir sukurtų darbų paroda, 2020-08-21;
* Kėdainių rajono savivaldybės vaikų vasaros poilsio ir užimtumo programos ,,Kuriame ir žaidžiame“, vykdytos 2020-08-17−21, fotografijų paroda, 2020 m. rugsėjo‒gruodžio mėn.;

2020 m. paskelbus šalyje karantiną dėl Covid-19 viruso plitimo, ugdymas vyko nuotolinio mokymo būdu. Parodos organizuotos virtualioje erdvėje. 2020 m. kovo‒gegužės mėn. mokyklos Facebook profilyje pristatyta 10 parodų, lapkričio‒gruodžio mėn. – 14 nuotolinio ugdymo metu sukurtų darbų parodų. Lapkričio 16 d. pristatyta virtuali Tarptautinei tolerancijos dienai skirta paroda mokyklos Facebook profilyje, taip pat projekto ,,Gatvės menas“ dalyvių sukurtų darbų virtuali paroda ir suaugusiųjų projekto ,,Tekstilės meno kūrybinė laboratorija“ dalyvių sukurtų darbų paroda.

Mokinių ir mokytojų kūrybinių darbų parodos surengtos mieste bei rajone: Kėdainių r. savivaldybės Mikalojaus Daukšos viešojoje bibliotekoje ir jos filiale ,,Liepa“, viešbučio-restorano ,,Grėjaus namas“ konferencijų salėje, lopšeliuose-darželiuose ,,Pasaka“, ,,Puriena“, ,,Aviliukas“, Kėdainių r. Josvainių gimnazijoje, Josvainių ir Šėtos socialiniuose ir ugdymo centruose, Kėdainių kalbų mokykloje, Kėdainių šv. Juozapo bažnyčioje, Dotnuvos slaugos namuose, Daugiakultūriame centre, Kėdainių pagalbos šeimai centre, VšĮ Kėdainių ligoninės Kūdikių ir vaikų skyriuje, Kėdainių r. Gudžiūnų ambulatorijoje.

Plėtojant atviro bendravimo, bendradarbiavimo kultūrą ir kultūrinius mainus, mokykla inicijavo ir vykdė projektus, bendradarbiavo įgyvendinant projektus su kitomis ugdymo įstaigomis, socialiniais partneriais:

* Balandžio 20‒27 d. vyko projektas ,,Draugiški aplinkai" nuotoliniu būdu, kurį organizavo ir pravedė KTU pedagogikos studentė Gabija Pyragaitė, atliekanti pedagoginę praktiką mūsų mokykloje. Renginyje dalyvavo pradinio ugdymo I b klasės mokiniai ir mokytoja Inga Čičinskė. Pirmojoje projekto dalyje buvo kalbama apie ekologiją, atliekų rūšiavimą, antrinį žaliavų panaudojimą. Antrojoje ‒ mokiniai gamino pieštukinę papjė mašė technika ir ją dekoravo. Projekto rezultatai sugulė į Gabijos parengtą vaizdo pristatymą <https://www.facebook.com/292741987520267/videos/695297757888454>;
* Rugpjūčio 17‒21 d. vykdėme Kėdainių rajono savivaldybės finansuotą (1400 Eur) Vaikų vasaros poilsio ir užimtumo programos projektą ,,Kuriame ir žaidžiame“, kurio tikslas ‒ **praturtinti mokinių vasaros atostogas aktyvia kūrybine – žaidybine veikla.** Programos dalyviai supažindinti su galimybe patiems sukurti, pasigaminti žaidimą ir su juo žaisti, panaudojant aplink mus esančias medžiagas, atliekas, antrines žaliavas kūryboje. Mokiniai skatinti improvizuoti, vaidinti, formuoti meniniai įgūdžiai ir asmeninė saviraiška, naudojant šiuolaikines dailės raiškos priemones. Kiekvienos grupės dalyviai dalyvavo dviejose skirtingose tekstilės dienosveiklose ir sukūrė 2 kūrybinius darbus. ,,Indėniškos mandalos“ – „Dievo akis“ ‒ užsiėmimo metu vaikai sukūrė puikią dovaną savo artimui ar apsauginį talismaną namams ir po stovyklos uždarymo renginio parsinešė į namus. Taip pat vaikai iš kojinių, trikotažo atraižų ir kitų medžiagų sukūrė minkštas lėlytes – personažus, jas dekoravo, suasmenino. Sukūrę scenarijų organizavo vaidinimą – lėlių teatrą. Edukacinio užsiėmimo ,,Kakavos pupelės kelias“ metu programos dalyviai susipažino su kakavos ir kavos istorija, kavinėje ,,Kavamanija“ išgėrė skanios kakavos, o iš kavos pupelių ir kavos tirščių sukūrė kūrybinius darbus ir stalo žaidimus. Iš kavos „molio“ lipdė stalo žaidimo figūrėles, iš natūralaus vaško pasigamino lėlytes. Organizavome išvyką į ,,Basakojų taką“, kurį sudaro daugiau nei 10 skirtingų dangų. Vaikai patyrė visą netikėtų pojūčių gamą. Vėliau programos dalyviai dekoravo akmenėlius, gamino žaidimus iš jų, žaidė. Dizaino ir grafikos dienos metu dalyvius išbandė dvi mūsų siūlomas kūrybines veiklas. Vaikai kūrė ir gamino robotų kostiumus sau, panaudodami popieriaus, plastiko, metalo antrines žaliavas. Paruošė robotų pasirodymą. ,,Mikropasaulis“ ‒ vaikai kūrė atspaudus ant faneros plokštelių. Plokštelės buvo puzzles formų. Padarę atspaudus, plokšteles sudėjo į bendrą paveikslą. Atspaudams naudojo bulves, medines lenteles, šiaudelius, pirštus. Kuriant žemės ir kūno meną, skatinome mokinius įsižiūrėti, įsiklausyti į gamtą, pasijusti jos dalimi, ja grožėtis, puoselėti ir globoti. Organizavome kūno meno, veiksmo meno žaidimus su šešėliais (statyti figūras ir fotografuoti šešėlius), su vandeniu ir dažais (pilti vandenį ant asfalto, ieškoti, kas išėjo, fotografuoti), su rankomis (ornamentai iš rankų pirštų). Programos dalyviai noriai dalyvavo žaidybinėse veiklose: ,,Muilo burbulų laboratorija“ (milžiniškų muilo burbulų gamyba ir žaidimas) ir ,,Vėjo automobilis“ (vaikai pasigamino automobiliukus iš panaudotų popierinių puodelių, juos dekoravo ir vyko ,,vėjo automobilių“ lenktynės). Projektas tenkino pažinimo, bendravimo poreikius. Dailės mokyklos mokiniai ir nesimokantys šioje mokykloje mokėsi bendrauti ir dirbti komandoje. Į kūrybinį procesą įtraukėme Kėdainių pagalbos šeimai centro vaikus, kurie šiais metais buvo motyvuoti, kūrybingi ir draugiški. Didesnę meninę patirtį turintys dailės mokyklos mokiniai padėjo jiems pritapti, bendrauti ir kurti. Programos metu sukurti darbai ir eiga pristatyti programos dalyvių tėveliams ir Kėdainių visuomenei 2020 m. rugpjūčio 21 d. Surengta programos dalyvių sukurtų darbų paroda, robotų ,,madų šou“, suvaidintas lėlių teatro vaidinimas ,,Raudonkepuraitė“. Už kūrybiškumą ir dalyvavimą programoje mokiniai buvo apdovanoti Programos dalyvio diplomais. Nuo 2020 m. rugsėjo 1 d. įgyvendinta programa ,,Kuriame ir žaidžiame“ pristatoma dailės mokyklos bendruomenei ir svečiams. Programos veiklą iliustruojanti vaizdinė medžiaga eksponuojama mokyklos edukacinėse erdvėse. Programoje dalyvavo 25 vaikai, iš jų – 5 iš Kėdainių pagalbos šeimai centro. Programos vadovė Jovita Buinevičienė;
* Rugsėjo‒lapkričio mėn. 8 mokyklos mokiniai ir mokytoja Jovita Buinevičienė dalyvavo Kėdainių rajono neformaliojo ugdymo asociacijos organizuotame projekte ,,Bendrystės kodas“. Projekto tikslas – suburti skirtingų neformaliojo vaikų švietimo organizacijų komandas, ugdant aktyvią ir atsakingą asmenybę, plėtojant jų socializacijos galimybes. Spalio 16 d. Kėdainių dailės mokyklos mokinių komanda dalyvavo komandos formavimo mokymuose, kurie vyko Kėdainių kalbų mokykloje;
* Rugsėjolapkričio mėn. vykdėme Vaikų vasaros stovyklų ir kitų neformaliojo vaikų švietimo veiklų programą ,,Gatvės menas“ (3200 Eur). Šio projekto tikslas ‒ **supažindinti su gatvės menu ir paruošti kūrybinius projektus gatvės meno kūrinių įgyvendinimui.** Programos dalyviams suteikta žinių apie gatvės meną, suformuotas suvokimas, kad tai nėra vandališka, o atvirkščiai – originalu ir šiuolaikiška. Programos dalyviai aplankė Marijampolės, Vilniaus ir Kauno miestus, profesionalių gidų ir menininkų pagalba susipažino su šių miestų gatvės meno kūriniais, jų idėjomis, atsiradimo istorijomis, menininkų vardais, gatvės meno simpoziumų organizavimo praktika, vietos, pastatų pasirinkimu ir pan. Marijampolėje sužinojo, kad kasmet vyksta R. Bartkaus inicijuoti meno simpoziumai MALONNY (MA – Marijampolė, LON – Londonas, NY - Niujorkas). Jų metu menininkai iš viso pasaulio tapo savo kūrinius įvairiose miesto erdvėse. Marijampolę puošia net 27 gatvės meno objektai. Ekskursijos metu gidė supažindino su šiais kūriniais, pristatė jų idėjas, o vėliau suorganizavo orientacines varžybas, kurių metu programos dalyviai atliko užduotis. Vilniuje aplankėme gatvės meno galeriją ,,Open Galary“, kur kiekvienas kūrinys turi ypatingą istoriją. Vėliau apžiūrėjome ŠMC parodą ,,Dalelių skilimas“, Kazio Varnelio namus-muziejų, Vilniaus Universiteto architektūrinį ansamblį. Kaune kartu su gatvės menininke Ieva Voroneckyte programos dalyviai susipažino su gatvės menu ir pagrindiniais objektais, aplankė ,,Kiemo galeriją“. Mokiniai sužinojome kūrybinį procesą: nuo idėjos iki įgyvendinimo ir patys išbandė gatvės meno kūrimo procesą. Lapkričio mėn. organizavome kūrybines dirbtuves nuotoliniu būdu ‒ skatinome improvizuoti, interpretuoti, sukurti kūrybinius gatvės meno projektus, formuoti meninius įgūdžius ir asmeninę saviraišką. Programos dalyviai sukūrė gatvės meno projektus savo miesto – Kėdainių – erdvėms. Mokiniai ieškojo Kėdainiuose erdvių ir senų pastatų sienų, kurie tiko išreikšti jų kūrybines idėjas ir fotografavo. Vėliau vykdė gatvės meno kūrybinius projektus, kurie galėtų pagerinti probleminių pastatų išvaizdą ir iliustruoti šiandieninius džiaugsmus ir rūpesčius, atspindėti jaunimo problemas. Organizavome kūrybinių darbų virtualią parodą <https://www.daile.kedainiai.lm.lt/projektas-gatves-menas/> ir <https://www.facebook.com/kedainiudailesmokykla/>. Straipsnis žiniasklaidoje: <https://muge.eu/kedainieciai-graffiti-ispaise-kauno-siena/>. Programoje dalyvavo 35 mokiniai, programos vadovė Jovita Buinevičienė;
* Spalio 12 d. 30 mokinių ir mokytoja Asta Fedaravičiūtė-Jasiūnė dalyvavo Janinos Monkutės-Marks muziejuje−galerijoje projekte „Meno piknikai“ tekstilės kūrybinėse dirbtuvėse;
* Spalio 14‒18 d. vyko projektas „Lietuvos-Lenkijos istorija iš trijų miestų perspektyvos“ – tai penkių dienų trukmės jaunimo ir suaugusiųjų kūrybinių dirbtuvės. Organizatorius ‒ Pagėgių savivaldybės administracija, partneriai: Kėdainių krašto muziejus ir Punsko valsčius. Jaunimo ir suaugusiųjų kūrybinėse dirbtuvėse dalyvavo po 4 jaunimo ir po 4 suaugusius dalyvius. Kėdainių dailės mokyklos mokiniai: Evita Matyžiūtė, Meda Snarskytė, Aja Knezevičiūtė ir Martynas Augas. Kėdainių grupei vadovavo dailės mokyklos direktorė Vida Burbulienė. Projekto metu dalyviai susipažino su knygrišystės istorija, išmoko rišti ir dekoruoti knygas. Išbandė popieriaus marmuravimo technikas. Apsilankė Martyno Jankaus muziejuje, nuostabiame paveikslų sode-galerijoje po atviru dangumi. Surengta programos dalyvių sukurtų darbų paroda, eksponuota Martyno Jankaus muziejuje;
* Lapkričio 16–20 d. prisijungėme prie Suaugusiųjų švietimo savaitės ,,Susitikime mokytis. Kartu mes galim!“. Atidaryme ir nuotolinėje konferencijoje ,,Andragogas ir bendruomenė“. dalyvavo mokyklos direktorė Vida Burbulienė, vedė paskaitą ,,Projektinė patirtis su suaugusiais“;
* 2020 m. lapkričio‒gruodžio mėn. įgyvendinome Neformaliojo suaugusiųjų švietimo ir tęstinio mokymosi programą ,,Tekstilės meno kūrybinė laboratorija“, finansuotą Kėdainių rajono savivaldybės (500 Eur). Programos tikslas ‒ įgyvendinti tekstilės meno mokymosi programą, siekiant organizuoti turiningą suaugusiųjų laisvalaikio užimtumą ir saviraišką, gilinant žinias apie įvairius tekstilės meno išraiškos būdus, ir programos pabaigoje surengiant virtualią parodą, iliustruojančią pasiektus programos rezultatus. Dalyvavo 16 suaugusiųjų. Programą parašė ir įgyvendino mokytoja Asta Fedaravičiūtė-Jasiūnė. Šis projektas dalyviams buvo naudingas, nes dalyvavimas veiklose atitraukė jų mintis nuo slogios karantino atmosferos ir jie įsitraukė į kūrybinį džiaugsmą ir švenčių laukimą. Dalyviai išmėgino įvairias tekstilines audinių marginimo, dekoravimo ir formavimo technikas ir pasirinkę labiausiai patikusią techniką, kūrė didesnį kūrybinį darbelį parodai. Daugumai dalyvių buvo įdomu kurti trafaretus – atspaudus ir dekoruoti dovanų maišelius šventėms, taip pat šia technika buvo dekoruojami rūbai, namų tekstilė. Kiti dalyviai kūrė kalėdines dekoracijas namams – nykštukus, tekstilines eglutes, kalėdinius žaisliukus. Kadangi projekto pagrindinis rezultatas turėjo būti virtuali paroda, dalyviai stengėsi fiksuoti kūrybinių darbų eigą ir pasiektus rezultatus. Iš fotografijų sumontuota virtuali paroda [TEKSTILĖS MENO KŪRYBINĖ LABORATORIJA - YouTube](https://www.youtube.com/watch?v=lC5S56Ltk2o&feature=youtu.be).

Tobulinome mokyklos bendruomenės narių ir visuomenės informavimą, teikėme įvairiapusę informaciją apie mokyklos veiklą ir ugdymo procesą mokinių tėvams. Kadangi ugdymas pavasarį ir rudenį vyko nuotoliniu būdu, bendradarbiavimas su mokinių tėvais suaktyvėjo. Subūrėme aktyvių tėvelių ratelį, kuriuos įtraukėme į mokyklos tarybos veiklą, jie padėjo spręsti iškilusias problemas, organizuoti mokyklos jubiliejinius renginius.

Bendradarbiavome su žiniasklaida viešinant mokyklos renginius ir pasiekimus.

Mokyklos bendruomenei žinios apie dailės mokyklos veiklą skelbiamos mokyklos skelbimų lentoje, internetinėje svetainėje [www.daile.kedainiai.lm.lt](http://www.daile.kedainiai.lm.lt) ir socialinio tinklo facebook.com mokyklos paskyroje. Taip pat naudodami mokyklos internetinę svetainę ir facebook.com mokyklos paskyrą kvietėme susipažinti su mokinių sukurtais kūrybiniais darbais.

2020 m. planuota išleisti knyga apie Kėdainių dailės mokyklą maketuojama.

Palaikėme ryšius su respublikos dailės mokyklomis. Vasario 17 d. Dailės mokyklos mokytojai ir mokiniai buvo išvykę į Vilnių. Čia aplankėme Vilniaus Justino Vienožinskio dailės mokyklos Naujosios Vilnios filialą. Lankėme Valstybinį Vilniaus Gaono žydų muziejų, pamatėme Samuelio Bako, Lasario Segallo darbų parodas, pasigrožėjome Vilniaus Choraline sinagoga – susipažinome su žydų istorija, tradicijomis, ženklais. MO muziejuje žiūrėjome parodą ,,Rūšių atsiradimas. 90-ųjų DNR“. Mokyklos veikloje pritaikėme aplankytų dailės mokyklų gerąją darbo patirtį, atnaujinome kultūrinio gyvenimo formas.

Mokyklos direktorė Vida Burbulienė palaikė ryšius su Lietuvos dailės mokyklų vadovų asociacija nuotoliniu būdu.

Vykdėme dailės meno sklaidą, teikėme meninę labdarą. Mokykla pateisino svarbaus rajono dailės meno sklaidos ir kultūros židinio vardą:

* Bendradarbiavome su Kėdainių pagalbos šeimai centru. Organizavome mūsų mokinių parodą, ugdėme jų mokinius, įtraukėme į Vasaros užimtumo projektą.
* Vasario 6 d. Kėdainių šviesiosios gimnazijos NVO Tėvų klubas lankėsi Kėdainių dailės mokykloje. Vyko mamų ir dukrų vakaras. Mokyklos direktorė Vida Burbulienė supažindino su Dailės mokyklos istorija, o tekstilės mokytoja Asta Fedaravičiūtė-Jasiūnė vedė ,,Sapnų gaudyklių“ kūrimo edukaciją. Po šio renginio mūsų mokyklą pradėjo lankyti viena mama su dukra.

Dailės mokykla atvira Kėdainių visuomenei ir miesto svečiams, kurie domisi dailės mokyklos pastato istorija ir mokykloje rengiamomis parodomis. Mokykloje nuolat lankosi Kėdainių, respublikos ir užsienio svečiai. Mokykla palaiko ilgalaikius partnerystės ryšius su įvairiomis institucijomis.

Didelis dėmesys buvo skiriamas patrauklaus mokyklos įvaizdžio formavimui, saugios, sveikos, atitinkančios higienos reikalavimus aplinkos, estetiško interjero kūrimui, ugdytinių fizinio ir psichologinio saugumo užtikrinimui, darbuotojų darbo sąlygų, mokinių ugdymosi sąlygų gerinimui. Mokyklos biblioteka likviduota, knygų fondas naudojamas ugdymo procesui ir metodinei veiklai. Mokyklos III aukšto klasėse įrengta kondicionavimo sistema. Dailės mokyklos katilinėje sugedus 2 šildymo katilams, nupirkti nauji. 2020 m. pagamintos grafikos staklės, nupirkti priedai ir įrengta grafikos staklių patalpa. Atlikta mokyklos turto inventorizacija. Saugesnę aplinką užtikrinti padėjo mokyklos viduje ir išorėje įrengtos stebėjimo kameros.

Įstaigos veiklafinansuojama iš savivaldybės biudžeto, mokinio krepšelio, specialiųjų programų, rėmėjų lėšų.

**III SKYRIUS**

 **MOKYKLOS VEIKLOS PRIORITETAI, TIKSLAI IR UŽDAVINIAI**

* Modernus ir kokybiškas ugdymas, kuriant poreikius atitinkančias edukacines aplinkas.
* Atvira, kūrybinga, nuolat besimokanti bendruomenė.
* Pagarba kiekvienam bendruomenės nariui.

**1. Plėtoti neformaliojo dailės ugdymo programas ir efektyvinti ugdymo procesą kontaktiniu ir nuotoliniu būdu.**

1.1. Įgyvendinti mokinių poreikius ir gebėjimus atitinkantį ugdymo turinį.

1.2. Kryptingai tobulinti mokytojų kvalifikaciją ir gerosios darbo patirties sklaidą

**2. Puoselėti kūrybiškumą ir bendražmogiškas vertybes.**

2.1. Lavinti mokinių kūrybiškumą ir kompetencijas, ugdyti saugią virtualią bendravimo kultūrą.

2.2. Kurti ir puoselėti mokyklos tradicijas netradiciniais laikais.

2.3. Plėtoti bendradarbiavimo kultūrą ir kultūrinius mainus, didinti atviro bendravimo sklaidą.

**3. Kurti patrauklią mokyklos aplinką.**

3.1.Užtikrinti saugią ir sveiką mokinių ugdymo(si) aplinką.

3.2. Modernizuoti esamą ir ruošti naujo pastato patalpų pritaikymą ugdymo reikmėms.

**IV SKYRIUS**

 **VEIKLOS TURINYS**

**1 tikslas. Plėtoti neformaliojo dailės ugdymo programas ir efektyvinti ugdymo procesą kontaktiniu ir nuotoliniu būdu.**

|  |  |  |  |  |
| --- | --- | --- | --- | --- |
| **Eil.****Nr.** | **Priemonės pavadinimas** | **Data** | **Vykdytojai** | **Laukiami rezultatai** |
| **1.1 uždavinys. Įgyvendinti mokinių poreikius ir gebėjimus atitinkantį ugdymo turinį.** |
| **1.1.1.** | Vykdyti dailės formalųjį švietimą papildančio pradinio ir pagrindinio ugdymo programas. | 2021 m. | Direktorius,direktoriaus pavaduotojas ugdymui | Mokinių skaičius – 180. |
| **1.1.2.** | Vykdyti neformaliojo vaikų švietimo (dailės dalykai) ir ankstyvojo dailės ugdymo programas. | 2021 m. | Direktorius,direktoriaus pavaduotojas ugdymui | Mokinių skaičius – 80. |
| **1.1.3.** | Vykdyti neformaliojo suaugusiųjų dailės ugdymo programą. | 2021 m. | Direktorius,direktoriaus pavaduotojas ugdymui | Mokinių skaičius – 30. |
| **1.1.4.** | Organizuoti netradicines pamokas miesto, rajono ir respublikos parodų salėse, muziejų erdvėse. | 2021 m. | Direktoriauspavaduotoja ugdymui, projektų vadovas | Kiekvienas mokytojas po 2 pamokas.Mokiniai pamokų metu susipažins su muziejų ir parodų ekspozicijomis, bus ugdoma meninė kultūra, skatinama teigiama mokymosi motyvacija. |
| **1.1.5.** | Organizuoti edukacines išvykas, kūrybines dienas, plenerus, trumpalaikius projektus mokiniams. | 2021 m. | Direktoriauspavaduotoja ugdymui, mokytojai,projektų vadovas  | 2 edukacinės išvykos mokiniams. Pavasario ir rudens plenerų, projektų metu tobulinami dailės įgūdžiai, saviraiška, skatinama motyvacija, ugdoma bendravimo kultūra. |
| **1.2 uždavinys. Kryptingai tobulinti mokytojų kvalifikaciją ir gerosios darbo patirties sklaidą**. |
| 1.2.1. | Skatinti mokytojų individualią kūrybą ir sklaidą, dalyvavimą pleneruose. | 2021 m. | Direktorius,mokytojai  | Mokytojai dalyvaus parodose, konkursuose, padidės mokytojų profesinis meistriškumas. |
| 1.2.2. | Sudaryti sąlygas mokytojams dalyvauti mokymo metodikos, dalyko seminaruose, kursuose, konferencijose. | 2021 m. | Direktorius,mokytojai | 50 proc. mokytojų kartą per metus tobulins kvalifikaciją. Įgytos žinios pagerins ugdymo procesą, mokytojo profesines kompetencijas ir bendravimo kultūrą. |
| 1.2.3. | Organizuoti mokyklos ir dalyvauti rajono dailės olimpiadoje. | 2021 m. sausis-vasaris | Pavaduotojas ugdymui, mokytojai | Mokyklos etape dalyvauja 10 mokinių.Paruošti 3 mokinius rajoniniam etapui. |
| 1.2.4. | Mokytojų nuotolinio darbo patirties sklaida per mokytojų tarybos posėdžius ir metodinės grupės susirinkimus. | 2021 m. | Direktorius,pavaduotojas ugdymui, mokytojai | Mokytojai mokosi iš kolegų gerosios patirties, gerėja ugdymo kokybė, skatinamas bendradarbiavimas, kaupiama metodinė medžiaga.  |

**2 tikslas**. **Puoselėti kūrybiškumą ir** **bendražmogiškas vertybes.**

|  |
| --- |
| **2.1 uždavinys. Lavinti mokinių kūrybiškumą ir kompetencijas, ugdyti saugią virtualią bendravimo kultūrą.** |
| 2.1.1. | Inicijuoti ir vykdyti projektus (ir nuotoliniu būdu). | 2021 m. | Direktorius, projektų vadovas | Projektų pagalba sustiprės mokinių motyvacija mokytis Dailės mokykloje, susipažins su nauja projektine veikla. |
| 2.1.2. | Organizuoti vaikų vasaros poilsio užimtumą. | 2021 m. birželis | Direktoriaus pavaduotojas ugdymui,mokytojai | Dalyvaus 10 proc. pradinio ugdymo mokinių. |
| 2.1.3. | Skatinti mokinius dalyvauti rajono, respublikiniuose ir tarptautiniuose konkursuose kontaktiniu ir nuotoliniu būdu. | 2021 m. | Direktoriaus pavaduotojas ugdymui,mokytojai | 20 % mokinių dalyvaus konkursuose. |
| 2.1.4. | Apdovanoti mokinius už puikius ugdymo ir veiklos pasiekimus mokyklos padėkos raštais ir dovanomis. | 2021 m. birželio 1 d. | Direktorius | Didinama mokinių motyvacija, pasididžiavimo pasiekimais ir mokykla jausmas. |
| 2.1.5. | Suburti mokinius kolektyviniam kūrybiniam procesui puošiant mokyklą Kalėdoms. | 2021 m.gruodis | Projektų vadovas,mokytojai | Papuošta mokykla Kalėdoms. Ugdomas mokinių kūrybiškumas, bendravimo kultūra, darbo grupėje įgūdžiai. |
| 2.1.6. | Skatinti mokinius ir mokytojus naudotis mokyklos knygų fondu ir edukacinėmis erdvėmis, rengti virtualias mokinių darbų parodas. | 2021 m.  | Direktoriaus pavaduotojas ugdymui, projektų vadovasmokytojai | Edukacinių erdvių naudojimas ugdymo procese, parodos mokyklos ir virtualiose erdvėse. |
| **2.2 uždavinys. Kurti ir puoselėti mokyklos tradicijas netradiciniais laikais.** |
| 2.2.1. | Rengti renginius, kurie skatina pilietiškumą, draugiškumą, toleranciją (Priedas Nr.1). | 2021 m. | Mokyklos vadovai,projektų vadovas, mokytojai | Nenutrūkstantis tradicijų perimamumas, bendruomenės sutelkimas. |
| 2.2.2. | Rengti parodas ,,Mini“ galerijoje (Priedas Nr.1), mieste, rajone, respublikoje. | 2021 m. | Mokyklos vadovai, projektų vadovas mokytojai | Bus sutelkta bendruomenė bendram tikslui, supažindinama su įvairiomis dailės rūšimis, technikomis.Puoselėjamos mokyklos tradicijos. |
| 2.2.3. | Suburti miesto, rajono ir respublikos mokinius tradiciniam piešinių konkursui. | 2021 m. | Projektų vadovas | Suorganizuotas ir tradiciniu tapęs mokinių piešinių konkursas. |
| 2.2.4. | Pildyti mokyklos metraštį. | 2021 m. | Direktorius, projektų vadovas | Renkama istorija apie mokyklos veiklą. |
| 2.2.5. | Skleisti informaciją naudojant mokyklos internetinę svetainę ir facebook.com profilį bei kitus socialinius tinklus | 2021 m. | Vadovai, mokytojai | Užtikrinamas operatyvus informacijos perteikimas, viešinama mokyklos veikla ir pasiekimai. |
| **2.3 uždavinys. Plėtoti bendradarbiavimo kultūrą ir kultūrinius mainus, didinti atviro bendravimo sklaidą.** |
| 2.3.1. | Teikti įvairiapusę informaciją apie mokyklos veiklą ir ugdymo procesą mokinių tėvams. | 2021 m. | Mokyklos vadovai, mokytojai | Artimiau bendraujant su tėvais, bus galima atrasti optimaliausius būdus problemoms spręsti, mokykla kokybiškiau atliks savo misiją. |
| 2.3.2. | Vykdyti dailės meno sklaidą, teikti meninę labdarą (parodos, konsultacijos, dovanos, paslaugos ir kt). | 2021 m. | Mokyklos vadovai, mokytojai | Mokykla pateisins svarbaus rajono dailės meno sklaidos ir kultūros židinio vardą. |
| 2.3.3. | Bendradarbiauti su žiniasklaida viešinant mokyklos renginius ir pasiekimus. | 2021 m. |  Mokyklosvadovai | Mokyklos veikla bus viešinama, reklamuojamas švietimo įstaigos vardas. Pavyks pritraukti daugiau vaikų, jaunimo, suaugusiųjų. |
| 2.3.4. | Plėtoti ryšius su respublikos dailės mokyklomis ir meno mokyklų dailės skyriais. | 2021 m. | Direktorius  | Mokyklos veikloje bus pritaikyta kitų meno ir dailės ugdymo įstaigų geroji darbo patirtis, bus atnaujintos kultūrinio gyvenimo formos. |
| 2.3.5. | Skatinti tėvų dalyvavimą mokyklos veiklose: susirinkimai, parodų atidarymai, internetinės grupės, edukaciniai užsiėmimai, individualūs, virtualūs susitikimai.  | 2021 m. | Mokyklos vadovai,mokytojai | Tėvai susipažintų su mokyklos veikla, teiktų pasiūlymus, pagalbą, stiprėtų mokyklos bendruomeniškumas. |
| 2.3.6. | Efektyvinti bendradarbiavimą su įvairiomis ugdymo institucijomis rajone ir respublikoje bei socialiniais partneriais.  | 2021 m. | Mokyklos vadovai, mokytojai | Bendradarbiauti su Kėdainių neformaliojo ugdymo mokyklomis.Vykdyti projektus su socialiniais partneriais. |

**3 tikslas. Kurti patrauklią mokyklos aplinką**

|  |
| --- |
| **3.1 uždavinys. Užtikrinti saugią ir sveiką mokinių ugdymo(si) aplinką**. |
| 3.1.1. | Užtikrinti higienos normas atitinkančias sąlygas. | 2021 m. | Direktoriaus pavaduotojas ūkio reikalams. | Mokykla aprūpinta visomis būtinomis, sertifikuotomis, saugos ir patalpų priežiūros priemonėmis. Šildymo sezono metu patalpose bus ne žemesnė kaip +18º temperatūra, apšvietimas atitiks higienos normų reikalavimus. |
| 3.1.2. | Išlaikyti administraciją ir aptarnaujantį personalą. | 2021 m.  | Direktorius, vyr. buhalteris | Aptarnaujančio personalo ir administracijos etatų skaičius – 7,25. |
| 3.1.3. | Atlikti mokyklos turto inventorizaciją, vykdyti viešuosius pirkimus. | 2021 m. | Direktorius,pavaduotojas ūkio reikalams | Inventorizuotas mokyklos turtas, sutvarkyta turto apskaita, pirkimai per CVPP. |
| 3.1.4. | Užtikrinti duomenų bazės saugumą. | 2021 m | Direktorius, asmens duomenų apsaugos specialistas | Parengta dokumentacija, keliama kvalifikacija seminaruose. |
| 3.1.5. | Pasirūpinti mokinių sveikatos saugumu. | 2021 m. | Direktorius,pavaduotojas ūkio reikalams | Apdrausti visi mokyklos mokiniai. |
| **3.2 uždavinys. Modernizuoti esamą ir ruošti naujo pastato patalpų pritaikymą ugdymo reikmėms.** |
| 3.2.1. | Atnaujinti klasių, kabinetų ir edukacines aplinkas, ugdymo priemones. | 2021 m. | Direktorius,pavaduotojas ūkio reikalams | Atnaujintos IT, atliktas patalpų remontas, mokykla aprūpinta ugdymo priemonėmis. |
| 3.2.2. | Rinkti medžiagą naujo mokyklos pastato edukacinėms erdvėms. | 2021 m. | Direktorius,pavaduotojas ūkio reikalams, mokytojai | Parengti stendai su istorine medžiaga. |

**V SKYRIUS**

 **ĮGYVENDINTOS PROGRAMOS ĮVERTINIMAS**

* Tikslų įgyvendinimo įsivertinimas vyks mokytojų tarybos, administraciniuose, metodinės grupės posėdžiuose.
* Dailės mokyklos veikla į(si)vertinama pagal praėjusių metų uždavinius.
* Veiklos ataskaitos pateikiamos mokyklos bendruomenei.
* Už mokyklos veiklos programos įgyvendinimą atsakingas mokyklos direktorius.

PRITARTA

Dailės mokyklos tarybos 2021 m. sausio 29 d.

protokoliniu nutarimu (protokolo Nr. 1)